W. divina miseratione Lingonensis episcopus omnibus presentes litteras inspecturis salutem in domino. Universati vestre notum facimus quod dominus Manasses de Seneveyo, miles, pro remedio anime sue et antecessorum suorum, dedit in perpetuum et concessit Deo et beate Marie de Julleyo, laude et assensu uxoris sue Agnes et filiarum suarum Hodiart et Lorete quicquid habebat in pasturis finagii de Seneveyo ad omne genus animalium suorum, filie nostre sanctimoniales de Julleyo contulerunt predicto M. in perpetuum quoddam pratum quod est subter domum ejusdem M. sub annuo censu novem denariorum Altysiodorensium ad festum sancti Johannis Baptiste solvendorum. Quod ut ratum habeatur et firmum presentem cartam sigillo nostro fecimus roborari. Actum anno dominice incarnationis MºCCº quarto decimo, mense Augusto.